**ΑΠΟΣΠΑΣΜΑ**

**Από το πρακτικό της αριθμ. 17ης /2025 ΤΑΚΤΙΚΗΣ Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 155**

**΄Εκδοση εντάλματος προπληρωμής επ΄ονόματι δημοτικού υπαλλήλου συνολικού ποσού 2.314,83**€ **για πληρωμή δαπάνης επέκτασης δημοτικού φωτισμού στην οδό Κερασούντος στη Λιβαδειά.**

 Στη Λιβαδειά σήμερα 22α Απριλίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 7406/17-4-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων: α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 7 (επτά) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος

 2. Τουμαράς Βασίλειος

 3. Αγνιάδης Παναγιώτης

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 7. Ταγκαλέγκας Ιωάννης

 Ο Πρόεδρος της Δημοτικής Επιτροπής εισηγούμενος το 8ο θέμα της ημερήσιας διάταξης , έθεσε υπόψη των μελών την με αριθ. πρωτ. 7018/11-4-2025 εισήγηση του Τμ. Προϋπολογισμού , Λογιστηρίου & Προμηθειών του Δήμου Λεβαδέων στην οποία αναφέρονται τα παρακάτω:

 *Σύμφωνα με το άρθρο 172 του N. 3463/2006 (Δ.Κ.Κ.) με απόφαση της Οικονομικής Επιτροπής, μπορεί να εγκρίνεται η έκδοση εντάλματος προπληρωμής για την αντιμετώπιση δαπανών, εφόσον η πληρωμή τους με τακτικό χρηματικό ένταλμα στο όνομα του δικαιούχου είναι αδύνατη ή απρόσφορη.*

*Με το χρηματικό ένταλμα προπληρωμής προκαταβάλλεται σε δημοτικό υπάλληλο χρηματικό ποσό για την αντιμετώπιση συγκεκριμένων δαπανών με την υποχρέωση να αποδώσει σε προκαθορισμένη ημερομηνία η οποία θα ορισθεί με την παρούσα εγκριτική του εντάλματος απόφαση και η οποία σύμφωνα με το άρθρο 32 παρ. 1 του Β.Δ/τος 17/5-15/6/1959 δε μπορεί να είναι μεγαλύτερη του τριμήνου, πρέπει δε να λήγει ένα τουλάχιστο μήνα πριν το τέλος του οικονομικού έτους.*

*Κατόπιν των ανωτέρω και αφού λάβετε υπόψη σας:*

1. *Το Π.Δ. 80/2016 (ΦΕΚ Α΄145/5-8-2016) Ανάληψη Υποχρεώσεων από τους Διατάκτες και την αριθμ.2/100018/0026/30-12-2016 εγκύκλιο του Υπουργείου Οικονομικών περί ΄΄Κοινοποίηση διατάξεων σχετικά με την ανάληψη υποχρεώσεων από τους διατάκτες και παροχή οδηγιών΄΄.*
2. *Το άρθρο 58 του Ν.3852/7-6-2010(ΦΕΚ 87τ.Α΄) όπως αυτό αντικαταστάθηκε με το άρθρο 203 του Ν.4555/19-7-2018 (ΦΕΚ τ.Α΄) .*
3. *Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.*
4. *Την αριθμ. πρωτ. 96890/19-03-2025 επικαιροποιήμενη προσφορά της ΔΕΔΔΗΕ για πληρωμή δαπάνης ποσού 2.314,83€ για επέκταση δημοτικού φωτισμού επί της οδού Κερασούντος στην Λιβαδειά.*
5. *Την αριθμ. 130/2024 (ΡΠ6ΣΩΛΗ-3ΡΠ) Απόφαση Δημοτικού Συμβουλίου περί έγκρισης επέκτασης δικτύου δημοτικού φωτισμού στην οδό Κερασούντος στη Λιβαδειά.*
6. *Το αριθμ. 5448/21-3-2025 τεκμηριωμένο αίτημα της Δ/νσης Τεχνικών Υπηρεσιών.*
7. *Το γεγονός ότι η ΔΕΔΔΗΕ δεν προβαίνει σε συνδέσεις-εργασίες χωρίς να προκαταβληθούν τα χρήματα, το δε παραστατικό εκδίδεται με την πάροδο αρκετών ημερών από το Περιφερειακό Κατάστημα της Λαμίας και η έκδοση χρηματικού εντάλματος χωρίς παραστατικό είναι αδύνατη.*
8. *Τον Κ.Α. του σκέλους των εξόδων του προϋπολογισμού χρήσης 2025: 20/7325.001 με τίτλο ‘‘Επεκτάσεις Ηλεκτροφωτισμού '' και εγγεγραμμένη πίστωση 9.000,00 €.*
9. *Το γεγονός ότι το ποσό των 2.314,83€ θα διατεθεί με απόφαση Δημάρχου σύμφωνα με τα νομίμως ισχύοντα, μετά την λήψη της απόφασης για έκδοση εντάλματος προπληρωμής .*

***Καλείται η Δημοτική Επιτροπή :***

*Να εγκρίνει:*

1. *Την έκδοση χρηματικού εντάλματος προπληρωμής σε όνομα συγκεκριμένου δημοτικού υπαλλήλου συνολικού ύψους* ***# Δύο χιλιάδων τριακοσίων δεκατεσσάρων ευρώ και ογδόντα τριών λεπτών# (2.314,83€)*** *για πληρωμή δαπάνης, σε βάρος του κάτωθι Κ.Α. του προϋπολογισμού του σκέλους των εξόδων του οικονομικού έτους 2025 ήτοι:*

|  |  |  |  |
| --- | --- | --- | --- |
| ***Α/Α*** | ***Κ.Α.*** | ***Τίτλος Δαπανών*** | ***ΠΟΣΟ*** |
| 1. *1.*
 | *20/7325.001* | *Δαπάνη επέκτασης δημοτικού φωτισμού στην οδό* *Κερασούντος στην Λιβαδειά* | *2.314,83€* |

1. *Να ορίσει προθεσμία μέσα στην οποία θα αποδοθεί ο εν λόγω λογαριασμός σύμφωνα με το άρθρο 32 του Β.Δ/τος 17/5/59 . Η διαχείριση των ποσών θα γίνει σύμφωνα με τις διατάξεις των άρθρων 32,33,34 και 37 του Β.Δ/τος 17/5-15/6/1959.*

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

* Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018
* Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας*.*

- Tο άρθρο 172 του Ν. 3463/2006

-Το υπ΄ αρ. πρωτ. 7018/11-4-2025 έγγραφο του Τμ. Προϋπολογισμού , Λογιστηρίου & Προμηθειών

- Την αριθμ. πρωτ. 096890/19-03-2025 επικαιροποιήμενη προσφορά της ΔΕΔΔΗΕ για πληρωμή δαπάνης ποσού 2.317,83€ για επέκταση δημοτικού φωτισμού επί της οδού Κερασούντος στην Λιβαδειά.

-Την αριθμ. 130/2024 (ΡΠ6ΣΩΛΗ-3ΡΠ) Απόφαση Δημοτικού Συμβουλίου περί έγκρισης επέκτασης δικτύου δημοτικού φωτισμού επί της οδού Κερασούντος στη Λιβαδειά*.*

-Το γεγονός ότι η ΔΕΔΔΗΕ δεν προβαίνει σε συνδέσεις χωρίς να προκαταβληθούν τα χρήματα, το δε παραστατικό εκδίδεται με την πάροδο αρκετών ημερών από το Περιφερειακό Κατάστημα της Λαμίας και η έκδοση χρηματικού εντάλματος χωρίς παραστατικό είναι αδύνατη.

.-Το γεγονός ότι το ποσό των 2.317,83€ θα διατεθεί με απόφαση Δημάρχου σύμφωνα με τα νομίμως ισχύοντα, μετά την λήψη της απόφασης για έκδοση εντάλματος προπληρωμής

-Το γεγονός ότι στον Κ.Α. του σκέλους των εξόδων του προϋπολογισμού χρήσης 2025: 20/7325.001 με τίτλο ‘‘Επεκτάσεις Ηλεκτροφωτισμού '' υπάρχει εγγεγραμμένη πίστωση 9.000,00 €.

 - Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

Α) Εγκρίνει την έκδοση χρηματικού εντάλματος προπληρωμής στο όνομα της δημοτικής υπαλλήλου κας. ΣΑΪΠΑ ΑΙΚΑΤΕΡΙΝΗΣ - κλάδου ΔΕ ΔΙΟΙΚΗΤΙΚΟΥ -ΛΟΓΙΣΤΙΚΟΥ , ποσού ΔΥΟ ΧΙΛΙΑΔΩΝ ΤΡΙΑΚΟΣΙΩΝ ΔΕΚΑ ΕΠΤΑ ΕΥΡΩ & ΟΓΔΟΝΤΑ ΤΡΙΩΝ ΛΕΠΤΩΝ # 2.317,83€ # , για την δαπάνης επέκτασης δημοτικού φωτισμού στην οδό Αγίου Βλασίου στην Λιβαδειά σε βάρος του Κ.Α. 20/7325.001 ως κάτωθι :

|  |  |  |  |  |
| --- | --- | --- | --- | --- |
| **Α/Α** | **Κ.Α.** | **ΤΙΤΛΟΣ Κ.Α.** | **ΠΕΡΙΟΧΗ** | **ΠΟΣΟ** |
| 1. |   20/7325.001 |  Δαπάνη επέκτασης δημοτικού φωτισμού στην οδό Κερασούντος  στην Λιβαδειά | ΛΙΒΑΔΕΙΑ |   2.317,83€ |

Β) Ορίζει προθεσμία μέσα στην οποία θα αποδοθεί ο εν λόγω λογαριασμός την 30-06-2025 σύμφωνα με το άρθρο 32 του Β.Δ/τος 17/5/59

 Η διαχείριση των ποσών θα γίνει σύμφωνα με τις διατάξεις των άρθρων 32,33,34 και 37 του Β.Δ/τος 17/5-15/6/1959.

 **Η απόφαση πήρε αριθμό 155/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 24-4-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ